**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 29 /09/2022**

 **Αριθ. Πρωτ. : 17017**

**ΑΠΟΣΠΑΣΜΑ**

# Από το πρακτικό της αριθμ. 31ης /2022ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης της Οικονομικής Επιτροπής Δήμου Λεβαδέων

**Αριθμός απόφασης : 281**

 **Εισήγηση στο Δημοτικό Συμβούλιο για τον καθορισμό τελών χρήσης χώρου Εμποροπανήγυρης Λιβαδειάς για το έτος 2022.**

Στη Λιβαδειά σήμερα 27η Σεπτεμβρίου 2022 ημέρα Τρίτη και ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων , βάσει των διατάξεων του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και μετά από την αρ.πρωτ. 16711/23-09-2022 έγγραφη πρόσκληση του Προέδρου της & Δημάρχου Λεβαδέων , η οποία επιδόθηκε σε κάθε μέλος της σύμφωνα με τις διατάξεις του άρθρου 77 παρ. 2 του Ν.4555/2018 «Μεταρρύθμιση του θεσμικού πλαισίου της Τοπικής Αυτ/σης- Εμβάθυνση της Δημοκρατίας –Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των ΟΤΑ.(Πρόγραμμα «ΚΛΕΙΣΘΕΝΗΣ Ι»).

 Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν

παρόντα οκτώ (8), ήτοι:

 **ΠΑΡΟΝΤΕΣ ΑΠΟΝΤΕΣ**

 1.Ταγκαλεγκας Ιωάννης 1.Πούλος Ευάγγελος

2. Μητά Αλέξανδρος

3.Kαλογρηάς Αθανάσιος Αν και είχε νόμιμα προσκληθεί

4.Σαγιάννης Μιχαήλ

5.Μερτζάνης Κωσταντίνος

6. Καπλάνης Κωνσταντίνος

 7. Μπράλιος Νικόλαος

 8. Καραμάνης Δημήτριος (αποχώρησε στο 3ο Θ.Η.Δ.)

Ο Πρόεδρος της Οικονομικής Επιτροπής εισηγούμενος το 1ο θέμα της ημερήσιας διάταξης έθεσε υπόψη των μελών το με αριθμ. πρωτ. 16713/23-09-2022 έγγραφο του Τμ. Εσόδων & Περιουσίας του Δήμου Λεβαδέων στο οποίο αναφέρονται τα παρακάτω:

 *Λαμβάνοντας υπ’ όψιν τα παρακάτω :*

* *Το άρθρο του 19 Β.Δ. 1958 (ΦΕΚ 171/20-10-1958) περί κωδικοποιήσεως εις ενιαίου*
* *κείμενον νόμου των ισχυουσών διατάξεων περί των προσόδων των δήμων και κοινοτήτων*
* *Τον Ν. 4849/2021 (ΦΕΚ 207/05.11.2021 Τ.Α) που αφορά: «Αναμόρφωση και εκσυγχρονισμός του ρυθμιστικού πλαισίου οργάνωσης και λειτουργίας του υπαίθριου εμπορίου, ρυθμίσεις για την άσκηση ψυχαγωγικών δραστηριοτήτων».*
* *Το άρθρο 3.παρ. ιστ΄ του Ν. 4623/9-8-2019 (που αντικατέστησε το άρθρο 72 του Ν. 3852/10) ,όπως αρμοδιότητα της Οικονομικής Επιτροπής είναι να εισηγείται στο δημοτικό συμβούλιο, τα σχέδια των κανονιστικών αποφάσεων του Δήμου με την επιφύλαξη των διατάξεων του άρθρου 73. παρ. 1Βν΄ και να παρακολουθεί την υλοποίηση τους.(όπως είναι ο καθορισμός τελών χρήσης χώρου Εμποροπανήγυρης.)*
* *Το άρθρο 79 του Ν. 3463/2006 παραγρ. 2.4. περί δημοσίευσης κανονιστικών αποφάσεων.*
* *Το γεγονός ότι με βάση τις διατάξεις των παρ.2 & 3 του Κώδικα ΦΠΑ και την ΠΟΛ. 1021/6.2.2013 του Υπ. Οικονομικών όπου «Σε κάθε περίπτωση υπάγονται στο ΦΠΑ το δημόσιο, οι ΟΤΑ και τα λοιπά ΝΠΔΔ στην περίπτωση που ασκούν τις αρμοδιότητες που απαριθμούνται στο Παράρτημα Ι του Κώδικα ΦΠΑ, όπως είναι για παράδειγμα, οι τηλεπικοινωνίες, η μεταφορά αγαθών & προσώπων, η εναποθήκευση, η εκμετάλλευση πανηγυριών και εκθέσεων κ.α. εκτός εάν αυτές είναι ασήμαντες…»,συνεπάγεται ότι οι δραστηριότητες που προέρχονται από την εκμετάλλευση πανηγυριών (εμποροπανήγυρης),υπόκειται σε ΦΠΑ.24% (παρ.1,άρθρο 52 του Ν.4389/2016)*
* *Το γεγονός ότι στον προϋπολογισμό του Δήμου μας και συγκεκριμένα στον κωδικό Κ.Α. 0122.001 ΄΄Τέλη και δικαιώματα από εμποροπανηγύρεις παζάρια και λαϊκές αγορές΄΄, έχει εγγραφεί πίστωση ύψους 170.000,00€ για το 2022.*
* *Την αριθ. 316/2019 απόφαση του Δημοτικού Συμβουλίου με την οποία είχαν καθορισθεί τα τέλη ως παρακάτω :*

*α) Στην Α΄ΖΩΝΗ, για κάθε θέση στο ποσό των πεντακόσια πενήντα ευρώ (550,00€)*

*πλέον Φ.Π.Α 24%*

*β) Στην Β΄ΖΩΝΗ ,για κάθε θέση στο ποσό των πεντακόσια τριάντα ευρώ (530,00€)*

*πλέον Φ.Π.Α 24%*

*γ) Στην Γ΄ΖΩΝΗ, για κάθε θέση τετρακόσια ογδόντα ευρώ (480,00€) πλέον Φ.Π.Α 24%*

*δ) το ποσό των χιλίων πεντακοσίων ευρώ (1.500€) πλέον Φ.Π.Α 24%, ανά θέση*

*που καταλαμβάνουν οι έμποροι με χαλβά, καντίνες, τυχερά παιχνίδια & ψησταριές.*

 *Σύμφωνα με το άρθρο 8 της υπ΄αριθμ. 315/30-09-2019 απόφασης του Δημοτικού*

*Συμβουλίου του κανονισμού λειτουργίας Υπαίθριων Αγορών του άρθρου 35 του Ν. 4497/2017,*

*παρέχεται έκπτωση 50% στους δημότες του Δήμου Λεβαδέων που δραστηριοποιούνται*

*εντός του Δήμου και θα συμμετάσχουν στην Εμποροπανήγυρη Λιβαδειάς.*

 *Επίσης οι θέσεις που προορίζονται για βιβλία θα έχουν ποσοστό έκπτωσης 50 % επί του*

*τέλους για κάθε κατηγορίας θέσης.*

*Το ποσό του τέλους χρήσης χώρου Εμποροπανήγυρης με έκπτωση 50%, για τις*

*ανωτέρω κατηγορίες συμμετεχόντων, θα ανέρχεται ως εξής:*

* *για κάθε θέση που βρίσκεται στην Α' Ζώνη= 275,00€ πλέον Φ.Π.Α 24%*
* *για κάθε θέση που βρίσκεται στην Β Ζώνη =265,00€ πλέον Φ.Π.Α 24%*
* *για κάθε θέση που βρίσκεται στην Γ΄ Ζώνη = 240,00€ πλέον Φ.Π.Α 24%*
* *Στο ποσό των επτακοσίων πενήντα ευρώ (750,00 €) για κάθε θέση που καταλαμβάνουν οι έμποροι με χαλβά ,καντίνες, τυχερά παιχνίδια και ψησταριές.*
* *Έκπτωση στις κατηγορίες των μικροπωλητών και ειδικών κατηγοριών για Δημότες του Δήμου Λεβαδέων δεν χορηγείται.*
* *Οι δαπάνες κατασκευής κάθε στεγασμένης παράγκας, θα ανέρχεται στο ποσό των 100,00€ πλέον Φ.Π.Α 24%*
* *Το τέλος καθαριότητας των χώρων της εμποροπανήγυρης, θα ανέρχεται στο ποσό των είκοσι ευρώ (20,00 €), πλέον Φ.Π.Α 24% ανά θέση στεγασμένης παράγκας.*

*ΓΙΑ ΤΟ ΕΤΟΣ 2022 ΠΡΟΤΕΙΝΕΤΑΙ :*

*1.α) Στην Α΄ΖΩΝΗ, για κάθε τρία (3) μέτρα μήκους θέσης στο ποσό των πεντακόσια πενήντα ευρώ (550,00€) πλέον Φ.Π.Α 24%.*

*β) Στην Β΄ΖΩΝΗ ,για κάθε τρία (3) μέτρα μήκους θέσης στο ποσό των πεντακόσια τριάντα ευρώ (530,00€) πλέον Φ.Π.Α 24%.*

*γ) Στην Γ΄ΖΩΝΗ, για κάθε τρία (3) μέτρα μήκους θέσης τετρακόσια ογδόντα ευρώ (480,00€) πλέον Φ.Π.Α 24%.*

*δ) το ποσό των χιλίων πεντακοσίων ευρώ (1.500€) πλέον Φ.Π.Α 24%, ανά τρία (3) μέτρα μήκους θέσης που καταλαμβάνουν οι έμποροι με χαλβά, καντίνες, τυχερά παιχνίδια & ψησταριές.*

*2) α)Σύμφωνα με το άρθρο 8 της υπ΄αριθμ. 315/30-09-2019 απόφασης του Δημοτικού*

*Συμβουλίου του κανονισμού λειτουργίας Υπαίθριων Αγορών του άρθρου 35 του Ν. 4497/2017,*

*παρέχεται έκπτωση 50% στους δημότες του Δήμου Λεβαδέων που δραστηριοποιούνται*

*εντός του Δήμου και θα συμμετάσχουν στην Εμποροπανήγυρη Λιβαδειάς.*

*β) Επίσης οι θέσεις που προορίζονται για βιβλία θα έχουν ποσοστό έκπτωσης 50 % επί του*

*τέλους για κάθε κατηγορίας των τριών (3) μέτρων μήκους θέσης.*

*Το ποσό του τέλους χρήσης χώρου Εμποροπανήγυρης με έκπτωση 50%, για τις*

*ανωτέρω κατηγορίες συμμετεχόντων, θα ανέρχεται ως εξής:*

 *για κάθε τρία (3) μέτρα μήκους θέσης που βρίσκεται στην Α' Ζώνη= 275,00€*

*πλέον Φ.Π.Α 24%*

*για κάθε τρία (3) μέτρα μήκους θέσης που βρίσκεται στην Β Ζώνη =265,00€*

*πλέον Φ.Π.Α 24%*

*για κάθε τρία (3) μέτρα μήκους θέσης που βρίσκεται στην Γ΄ Ζώνη = 240,00€*

*πλέον Φ.Π.Α 24%*

*Στο ποσό των επτακοσίων πενήντα ευρώ (750,00 €) για κάθε τρία (3) μέτρα μήκους θέσης που καταλαμβάνουν οι έμποροι με χαλβά ,καντίνες, τυχερά παιχνίδια και ψησταριές.*

*Έκπτωση στις κατηγορίες των μικροπωλητών και ειδικών κατηγοριών για Δημότες του Δήμου Λεβαδέων δεν χορηγείται.*

*Οι δαπάνες κατασκευής κάθε στεγασμένης παράγκας ανά τρία (3) μέτρα μήκους θέσης, θα ανέρχεται στο ποσό των 100,00€ πλέον Φ.Π.Α 24%*

*Το τέλος καθαριότητας των χώρων της εμποροπανήγυρης, θα ανέρχεται στο ποσό των είκοσι ευρώ (20,00 €), πλέον Φ.Π.Α 24% ανά τρία (3) μέτρα μήκους θέσης στεγασμένης παράγκας.*

*Το τέλος ηλεκτροφωτισμού για κάθε ανά τρία (3) μέτρα μήκους θέσης, θα ανέρχεται στο ποσό των 80,00 € πλέον Φ.Π.Α. 24%.*

*Η παραπάνω χρέωση θα είναι μόνο για τον φωτισμό.*

*Το τέλος ηλεκτροφωτισμού για κάθε τρία (3) μέτρα μήκους θέσης ψησταριάς, θα ανέρχεται στο ποσό των 500,00 € πλέον Φ.Π.Α. 24%.*

 *Η κανονιστική απόφαση δημοσιεύεται βάσει των διατάξεων του άρθρου 66 του Β.Δ. του 1958 , ΦΕΚ 171/20-10-1958.*

Στη συνέχεια αφού πήρε το λόγο ο Προϊσ/νος του Τμ. Εσόδων & Περιουσίας δήλωσε στα μέλη της Οικονομικής Επιτροπής ότι δεν είχαν υπολογισθεί ορθά οι δαπάνες σύνδεσης ηλεκτροδότησης και ζήτησε την διόρθωση του τέλους ηλεκτροφωτισμού από το ποσό των 80,00 € πλέον Φ.Π.Α. 24% στο ποσό των 96,00€ πλέον Φ.Π.Α. 24%.

 Ακολούθησε διαλογική συζήτηση μεταξύ των μελών της Οικονομικής Επιτροπής.

Αφού πήρε το λόγο ο κ. Μπράλιος Νικόλαος στην τοποθέτησή του τόνισε ότι σύμφωνα με επίσημα στοιχεία όλες οι Εμποροπανηγύρεις στην Ελλάδα παρουσίασαν πτώση συμμετοχής κατά 32% κι αυτό συνηγορεί στην πρότασή να υπάρξει οριζόντια μείωση κατά 20% των τελώνχρήσης χώρου Εμποροπανήγυρης.

Ακολούθως ο Πρόεδρος κάλεσε τα μέλη να ψηφίσουν επί της πρότασης του κ. Μπράλιου Νικολάου

ΥΠΕΡ ψήφισε ο κ. Μπράλιος Νικόλαος

ΚΑΤΑ ψήφισαν οι κ.κ. 1) Ταγκαλέγκας Ιωάννης 2) Μητάς Αλέξανδρος 3) Kαλογρηάς Αθανάσιος 4) Σαγιάννης Μιχαήλ, 5) Μερτζάνης Κωσταντίνος , 6) Καπλάνης Κωσταντίνος και 7) Καραμάνης Δημήτριος

Ακολούθως ο Πρόεδρος κάλεσε τα μέλη να ψηφίσουν επί της πρότασης της Υπηρεσίας

ΥΠΕΡ ψήφισαν οι κ.κ. 1) Ταγκαλέγκας Ιωάννης 2) Μητάς Αλέξανδρος 3) Kαλογρηάς Αθανάσιος 4) Σαγιάννης Μιχαήλ, 5) Μερτζάνης Κωσταντίνος , 6) Καπλάνης Κωσταντίνος και

7) Καραμάνης Δημήτριος

ΚΑΤΑ ψήφισε ο κ. Μπράλιος Νικόλαος

 **Η Οικονομική Επιτροπή λαμβάνοντας υπόψη:**

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του

 Ν.3852/2010

- του άρθρου 77 του Ν. 4555/2018,

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

- Το άρθρο του 19 Β.Δ. 1958 (ΦΕΚ 171/20-10-1958)

- Το άρθρο 3 παρ. ιστ΄ του Ν. 4623/9-8-2019 (που αντικατέστησε το άρθρο 72 του Ν. 3852/10) όπως αρμοδιότητα της Οικονομικής Επιτροπής είναι να εισηγείται στο δημοτικό συμβούλιο, τα σχέδια των κανονιστικών αποφάσεων του Δήμου με την επιφύλαξη των διατάξεων του άρθρου 73. παρ. 1Βν΄ και να παρακολουθεί την υλοποίηση τους.(όπως είναι ο καθορισμός τελών χρήσης χώρου Εμποροπανήγυρης.)

- τις διατάξεις των παρ. 2 & 3 του Κώδικα ΦΠΑ και την ΠΟΛ. 1021/6.2.2013 του Υπ. Οικονομικών

- Τον Ν. 4849/2021 (ΦΕΚ 207/05.11.2021 Τ.Α)

- Την με αρ. πρωτ. 16713/23-09-2022 έγγραφη εισήγηση του Τμ. Εσόδων & Περιουσίας του Δήμου Λεβαδέων που είχε διανεμηθεί

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

.

 **ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

 Εισηγείται προς το Δημοτικό Συμβούλιο τον καθορισμό των τελών χρήσης χώρου της Εμποροπανήγυρης Λιβαδειάς για το έτος 2022 ως παρακάτω :

1. Τα τέλη χρήσης χώρου της Εμποροπανήγυρης να διαμορφωθούν ως εξής:

α) Στην Α΄ΖΩΝΗ, για κάθε τρία (3) μέτρα μήκους θέσης στο ποσό των πεντακοσίων πενήντα ευρώ (550,00€) πλέον Φ.Π.Α 24%.

β) Στην Β΄ΖΩΝΗ ,για κάθε τρία (3) μέτρα μήκους θέσης στο ποσό των πεντακοσίων τριάντα ευρώ (530,00€) πλέον Φ.Π.Α 24%.

γ) Στην Γ΄ΖΩΝΗ, για κάθε τρία (3) μέτρα μήκους θέσης τετρακοσίων ογδόντα ευρώ (480,00€) πλέον Φ.Π.Α 24%.

δ) το ποσό των χιλίων πεντακοσίων ευρώ (1.500€) πλέον Φ.Π.Α 24%, ανά τρία (3) μέτρα μήκους θέσης που καταλαμβάνουν οι έμποροι με χαλβά, καντίνες, τυχερά παιχνίδια & ψησταριές.

1. Οι έμποροι που είναι Δημότες του Δήμου Λεβαδέων και θα συμμετάσχουν στην Εμποροπανήγυρη καθώς και οι θέσεις που προορίζονται για βιβλία, έχουν ποσοστό έκπτωσης 50% επί του τέλους, για κάθε κατηγορία των τριών (3) μέτρων μήκους θέσης*.* Το τέλος χρήσης χώρου αυτής της περίπτωσης των συμμετεχόντων να ανέρχεται:

α)Στην Α΄Ζώνη, για κάθε τρία (3) μέτρα μήκους θέσηςστο ποσό των διακοσίων εβδομήντα πέντε ευρώ (275,00 €), πλέον Φ.Π.Α 24%.

β)Στην Β ΄Ζώνη για κάθε τρία (3) μέτρα μήκους θέσηςστο ποσό των διακοσίων εξήντα πέντε ευρώ (265,00€ ) πλέον Φ.Π.Α 24%.

γ)Στην Γ΄Ζώνη για κάθε τρία (3) μέτρα μήκους θέσηςστο ποσό των διακοσίων σαράντα ευρώ (240,00€) πλέον Φ.Π.Α 24%.

δ)Το ποσό των επτακοσίων πενήντα ευρώ (750,00 €) πλέον Φ.Π.Α 24%, για κάθε τρία (3) μέτρα μήκους θέσηςπου καταλαμβάνουν οι έμποροι χαλβά , καντίνες, τυχερά παιχνίδια και ψησταριές.

1. Να μην χορηγείται έκπτωση στις κατηγορίες των μικροπωλητών και ειδικών κατηγοριών για Δημότες του Δήμου Λεβαδέων .
2. Η δαπάνη κατασκευής κάθε στεγασμένης παράγκας ανά τρία (3) μέτρα μήκους θέσης , να

 ανέρχεται στο ποσό των εκατό ευρώ (100,00 € ) πλέον Φ.Π.Α 24%

1. Το τέλος καθαριότητας των χώρων της εμποροπανήγυρης, να ανέρχεται στο ποσό των

 είκοσι ευρώ (20,00 €), πλέον Φ.Π.Α 24% ανά τρία (3) μέτρα μήκους θέσης στεγασμένης

 παράγκας.

1. Το τέλος ηλεκτροφωτισμού για κάθε ανά τρία (3) μέτρα μήκους θέσης, θα ανέρχεται στο ποσό

 των 96,00 € πλέον Φ.Π.Α. 24%.

 Η παραπάνω χρέωση θα είναι μόνο για τον φωτισμό.

1. Το τέλος ηλεκτροφωτισμού για κάθε τρία (3) μέτρα μήκους θέσης ψησταριάς, θα ανέρχεται

 στο ποσό των 500,00 € πλέον Φ.Π.Α. 24%.

Η κανονιστική απόφαση δημοσιεύεται βάσει των διατάξεων του άρθρου 66 του Β.Δ. του 1958 , ΦΕΚ 171/20-10-1958.

ΚΑΤΑ ψήφισε ο κ. Μπράλιος Νικόλαος για τους λόγους που αναφέρονται στο εισηγητικό της παρούσας.

**Η παρούσα απόφαση πήρε αριθμό 281/2022.**

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

 ΤΑ ΜΕΛΗ

1.Μητάς Αλέξανδρος

2 Kαλογρηάς Αθανάσιος

3.Σαγιάννης Μιχαήλ

4. Μερτζάνης Κωσταντίνος

5.Καπλάνης Κων/νος

6.Μπράλιος Νικόλαος ΠΙΣΤΟ ΑΠΟΣΠΑΣΜΑ

7.Καραμάνης Δημήτριος Λιβαδειά 29 -09-2022

 Ο ΠΡΟΕΔΡΟΣ

 ΙΩΑΝΝΗΣ Δ. ΤΑΓΚΑΛΕΓΚΑΣ

 ΔΗΜΑΡΧΟΣΛΕΒΑΔΕΩΝ